1922-1925 թվականներին խմբագրել է «Պրավդա խուդոբի» («չեխ․՝ Pravda chudoby»), «Տլաս լիդու» (չեխ․՝ «Hlas lidu») թերթերը։ 1925 թվականին ընտրվել է ՉԿԿ ԿԿ-ի քաղբյուրոյի անդամ, 1929 թվականին՝ գլխավոր քարտուղար, 1945 թվականին՝ նախագահ։ 1938 թվականից ապրել է Մոսկվայում։ Խորհրդային բանակի կողմից Չեխոսլովակիայի մի մասի ազատագրումից հետո մտել է Կոշիցեի ազգային ճակատի (1945 թվականի ապրիլի 4) առաջին կառավարության կազմի մեջ։ 1946 թվականին ղեկավարել է կոալիցիոն կառավարությունը։ 1948 թվականի փետրվարյան դեպքերից հետո կազմել է նոր կառավարություն։ 1948 թվականի ևունիսի 14-ից Չեխոսլովակյան Հանրապետության նախագահ։ Գոտվալդն եղել է Խորհրդային Միության մեծ բարեկամը։ ՉԽՍՀ-ում սահմանված է Կլեմենտ Գոտվալդի շքանշան։ Նրա անունով՝ Գոտվալդով է կոչվում նախկին Զլին քաղաքը։